Folketing
2007-01-25

Sande marxister mener jo, at religion er opium for folket. Jeg er kommet i dag for at betro hr. Jørgen Arbo-Bæhr et mirakel. Jeg har nemlig overværet, hvordan en kommune under ledelse af en socialdemokratisk overborgmester kunne nedbringe antallet af offentligt ansatte og få servicen til at vokse. Da jeg ikke har andre forklaringer end miraklet, kunne jeg godt, da jeg ved, at hr. Arbo-Bæhr ikke tror på den slags, tænke mig, at han forklarede mig det fænomen, så jeg kunne forstå det. (Kort bemærkning).